

**แผนการจัดการเรียนรู้ที่ ๓**

**หน่วยการเรียนรู้ที่** ๑ โคลงสุภาษิต พระราชนิพนธ์ ร.๕ **เรื่อง** ประโยคความรวม **วิชา** ภาษาไทย **ชื่อรายวิชา** ภาษาไทย ท ๒๒๑๐๑  **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๒ **ภาคเรียนที่** ๒ **ปีการศึกษา** ๒๕๖๐ **เวลา**  ๒ ชั่วโมง/๑๐๐ นาที **ผู้สอน**  นายวริทธิ์ ลิ้มรุ่งเรือง อาจารย์จารุวัลย์ พิมผนวช

**มาตรฐานการเรียนรู้**

มาตรฐาน ท ๔.๑ เข้าใจธรรมชาติของภาษาและหลักภาษาไทย การเปลี่ยนแปลงของภาษาและพลังของภาษา ภูมิปัญญาทางภาษา และรักษาภาษาไทยไว้เป็นสมบัติของชาติ

**ตัวชี้วัด**

ท ๔.๑ ม.๒/๒ วิเคราะห์โครงสร้างประโยคสามัญ ประโยครวม และประโยคซ้อน

**จุดประสงค์การเรียนรู้**

1. นักเรียนสามารถบอกองค์ประกอบของประโยคความรวมได้
2. นักเรียนสามารถวิเคราะห์โครงสร้างประโยคความรวมได้
3. นักเรียนสามารถจำแนกและแต่งประโยคชนิดต่างๆ ได้

**สาระสำคัญ**  ประโยคความรวมหรืออเนกรรถประโยค คือ ประโยคใหญ่ที่ประกอบด้วยประโยคความเดียวตั้งแต่สอง ประโยคขึ้นไป มีใจความต่างกัน มิได้ประกอบหรือขยายซึ่งกันและกัน และมีสันธานเชื่อมระหว่างประโยคความเดียวเหล่านั้น

**สาระการเรียนรู้**

๑. ส่วนประกอบต่างๆ ในประโยคความรวม

 ๒. ประโยคความรวม

**คุณลักษณะอันพึงประสงค์** - มุ่งมั่นในการทำงาน

 - ใฝ่เรียนรู้

**สมรรถนสำคัญ** ๑. ความสามารถในการคิด

**กิจกรรมการเรียนรู้**

กิจกรรมนำเข้าสู่บทเรียน

 ๑. ครูตั้งคำถามกระตุ้นความคิดให้กับผู้เรียนเกี่ยวกับประโยคความรวม ด้วยการแสดงประโยคทั้งความเดี่ยวและความรวม และให้นักเรียนสังเกตว่ามีข้อแตกต่างกันอย่างไร

 ตัวอย่างประโยค ประโยคความเดี่ยว “พ่อรับประทานอาหารกลางวัน”

 ประโยคความรวม “พ่อและน้องรับประทานอาหารกลางวัน”

 ๒. ครูแจ้งวัตถุประสงค์การสอน และเชื่อมโยงเข้าสู่เนื้อหาประโยคความรวม

กิจกรรมพัฒนาผู้เรียน

๓. ครูบรรยายความรู้เกี่ยวกับประโยคความรวม ในส่วนของส่วนประกอบต่างๆ ในประโยคความรวม และประโยคความร่วมทั้ง ๔ ประเภท ได้แก่ ประโยคความรวมที่มีเนื้อความคล้อยตามกัน ประโยคความรวมที่มีเนื้อความขัดแย้งกัน ประโยคความรวมที่มีเนื้อความเลือกอย่างหนึ่งอย่างใด และประโยคความรวมที่มีเนื้อความเป็นเหตุผลแก่กัน จาก Powerpoint ประโยคในภาษาไทย

 ๔. นักเรียนทำแบบฝึกหัดประจำหน่วยการเรียนรู้ “การแยกส่วนประกอบประโยค” และ “จำแนกประเภทประโยคความรวม” โดยนักเรียนจะต้องระบุประเภทของประโยคความรวมจากประโยคที่กำหนดให้ และทำการแยกประโยคความรวมให้เป็นประโยคย่อยพร้อมบอกคำสันธานที่ใช้ในการเชื่อมประโยคลงในสมุดจดบันทึก

กิจกรรมรวบยอด

 ๕. ครูให้นักเรียนซักถามข้อสงสัยเพิ่มเติม และร่วมกันสรุปความรู้จากการเรียนเรื่องประโยคความรวม

**สื่อ / แหล่งการเรียนรู้**

 ๑. Powerpoint ประโยคในภาษาไทย

 ๒. หนังสือหลักภาษาไทย ม.๒ เล่ม ๑

 ๓. สมุดจดบันทึก

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ** ประโยคความรวมหรืออเนกรรถประโยค คือ ประโยคใหญ่ที่ประกอบด้วยประโยคความเดียวตั้งแต่สอง ประโยคขึ้นไป มีใจความต่างกัน มิได้ประกอบหรือขยายซึ่งกันและกัน และมีสันธานเชื่อมระหว่างประโยคความเดียวเหล่านั้น | สมุดบันทึกกิจกรรม “การแยกส่วนประกอบประโยค” และ “จำแนกประเภทประโยคความรวม” | เฉลยกิจกรรมจำแนกประเภทประโยคความรวมและเฉลยกิจกรรมแยกส่วนประกอบของประโยค | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **ตัวชี้วัด** ท ๔.๑ ม.๒/๒ วิเคราะห์โครงสร้างประโยคสามัญ ประโยครวม และประโยคซ้อน | สมุดบันทึกกิจกรรม “การแยกส่วนประกอบประโยค” และ “จำแนกประเภทประโยคความรวม” | เฉลยกิจกรรมจำแนกประเภทประโยคความรวมและเฉลยกิจกรรมแยกส่วนประกอบของประโยค | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **คุณลักษณะอันพึงประสงค์**- มุ่งมั่นในการทำงาน- ใฝ่เรียนรู้ | ชิ้นงาน“การแยกส่วนประกอบประโยค” และ “จำแนกประเภทประโยคความรวม” | แบบประเมินคุณลักษณะอันพึงประสงค์ | ได้คะแนนร้อยละ ๙๐ ขึ้นไปถือว่าผ่านเกณฑ์ |
| **สมรรถนะ** ความสามารถในการคิด | ชิ้นงาน“การแยกส่วนประกอบประโยค” และ “จำแนกประเภทประโยคความรวม” | แบบประเมินสมรรถนะสำคัญของผู้เรียน | ได้คะแนนร้อยละ ๖๐ ขึ้นไปถือว่าผ่านเกณฑ์ |

ลงชื่อ..................................................ผู้สอน

(นางสาวจารุวัลย์ พิมผนวช)

**บันทึกหลังสอน**

**๑. ผลการสอน**

**๒. ปัญหาและอุปสรรค**

**๓. ข้อเสนอแนะ**

 ลงชื่อ...................................................ผู้สอน

 (นางสาวจารุวัลย์ พิมผนวช)

**ความเห็นของหัวหน้ากลุ่มสาระการเรียนรู้วิชาภาษาไทย**

 .........................................................................................................

 ลงชื่อ................................................................

 (อาจารย์ภาคภูมิ คล้ายทอง)

 หัวหน้ากลุ่มสาระการเรียนรู้วิชาภาษาไทย

**เฉลยกิจกกรมจำแนกประเภทประโยคความรวม**

๑. ทั้งเจ้าหน้าที่และอาสาสมัครต่างก็ช่วยเหลือผู้บาดเจ็บ

 เนื้อความคล้อยตามกัน

๒. แม้เขาจะเป็นนักพูดที่ดี แต่เขาก็ยังประหม่า

 เนื้อความขัดแย้งกัน

๓. วันหยุดต้นกล้าจะไปเรียนว่ายน้ำหรือไม่ก็ไปเรียนวาดรูป

 เนื้อความเลือกอย่างหนึ่งอย่างใด

๔. พอเขาทำความสะอาดเสร็จ เขาก็รีบกลับบ้าน

 เนื้อความคล้อยตามกัน

๕. หน่อยเป็นเด็กวัยรุ่นที่ทันสมัย แต่ทว่าเขาสนใจธรรมะ

 เนื้อความขัดแย้งกัน

**เฉลยกิจกรรมแยกส่วนประกอบของประโยค**

๑. ละครเรื่องนี้คนดูสนุกมากแต่คนเล่นเหนื่อยเหลือเกิน

 ละครเรื่องนี้คนดูสนุกมาก + คนเล่นเหนื่อยเหลือเกิน คำสันธาน แต่

๒. พอฉันไม่ได้ข่าวจากเขาฉันก็ไปหาที่บ้าน

 ฉันไม่ได้ข่าวจากเขา + ฉันไปหาที่บ้าน คำสันธาน พอ....ก็

๓. ง่วงก็นอนเสียหรือไม่ก็ลุกขึ้นล้างหน้า

 ง่วงก็นอนเสีย + ลุกขึ้นล้างหน้า คำสันธาน หรือไม่ก็

๔. พอฉันเห็นเงาคนตะคุ่ม ๆฉันก็ตะโกนถามไป

 ฉันเห็นเงาคนตะคุ่ม ๆ + ฉันตะโกนถามไป คำสันธาน พอ....ก็

๕. สายใจเรียนดนตรีและภาษาอังกฤษ

 สายใจเรียนดนตรี + สายใจเรียนภาษาอังกฤษ คำสันธาน และ